Piret Niglas

Piret Niglas (aastani 1988 Piret Sala; sündinud 5. aprillil 1968 Kohtla-Järvel) on eesti suusataja.

Ta lõpetas 1986. aastal Kohtla-Järve 1. Keskkooli ning omandas 1998. aastal Tartu Ülikoolis liikumis- ja sporditeaduste bakalaureusekraadi. Sportimist alustas ta Kohtla-Järve Laste ja Noorte Spordikoolis Jüri Schmidti õpilasena, aastatel 1985–1995 juhendas teda Mati Alaver.

Ta oli esimene iseseisvuse taastanud Eesti Vabariigi sportlane, kes asus olümpiastarti. See toimus 9. veebruaril 1992 Albertville’i taliolümpiamängudel, kus ta võistles 15 km suusasõidus klassikalises stiilis ja saavutas 39. koha. Hiljem osales ta ka 1994. ja 2002. aasta taliolümpiamängudel.

Eesti meistrivõistlustelt on ta võitnud kokku 39 medalit, sealhulgas 19 kuld-, 12 hõbe- ja 12 pronksmedalit. Ta on võitnud Tartu maratoni aastatel 1999 ja 2000.

Ta töötab Kohtla-Nõmme kooli liikumisõpetajana.

 Tunnustus 
2024 – Eesti spordisõbralikem õpetaja

 Isiklikku 
Tal on vähemalt üks laps, tütar.

 Viited 

 Välislingid 


 Virumaa Teataja

Kategooria:Eesti murdmaasuusatajad
Kategooria:Eesti suusatreenerid
Kategooria:Sündinud 1968